Gyerek robbantott Törökországban - pecsma.hu
hirdetés	Gyerek robbantott Törökországban MTI
Hírzóna Egy 12 és 14 év közötti gyerek hajtotta végre szombaton egy lakodalomban a délkelet-törökországi Gaziantepben azt az öngyilkos merényletet, amelyben legkevesebb ötvenegy ember meghalt – közölte vasárnap Recep Tayyip Erdogan török elnök az isztambuli városháza elől élőben közvetített televíziós beszédében.hirdetés
A török hatóságok az Iszlám Állam (IÁ) nevű terrorszervezetet gyanúsítják a merénylet elkövetésével.
Az államfő elmondta: a szombati incidens környékén lakók főként a keleti, kurdok lakta Siirt és Van tartományokból települtek be.
Selahattin Demirtas, a kurdbarát Népek Demokratikus Pártja (HDP) férfi társelnöke vasárnap a leghatározottabban elítélte a történteket.
Mint fogalmazott: a célpont nem véletlen, az elkövetők egy polgárháború kirobbantásának lehetőségét keresték. A HDP szerint “szinte biztos”, hogy az IÁ felelős a merényletért.
Ömer Celik, az európai uniós ügyekért felelős török miniszter hangsúlyozta: azt állítani, hogy Törökország a polgárháború irányába tart, mind megalapozatlan, mind felelőtlenség, amiből a terrorszervezetek húznak előnyt.
A menyasszony és a vőlegény könnyebben sérült. Bár korábban mindkettőjüket kiengedték a kórházból, amikor a menyasszony otthonában a részletekről tudomást szerzett, idegösszeroppanást kapott. Az ájult arát az Ihlas török hírügynökség munkatársai a vőlegény és más közeli hozzátartozók kíséretében ismét kórházba szállították.
A vőlegény Twitter-üzenetében egy július 28-i bejegyzésben a “pokol kutyáinak” nevezte az IÁ dzsihadistáit.
← Eddig még nem látott Vasarely-művek PécsenKiütéssel nyert a PMFC Méhkeréken →	Keresés: